Diari Oficial de la Generalitat Valenciana


Sumari del DOGV 5039, del 30-06-2005 (2005/6919)

Informació pública de l'alternativa tècnica del programa d'actuació integrada, pla parcial de millora i documents annexos per al desenvolupament urbanístic del sector residencial Golf Brosquil de Cullera.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6919


Organisme emissor
:   València Beach Golf Resort, SL

Tipus de document
:   Anunci

Informació pública de l'alternativa tècnica del programa d'actuació integrada, pla parcial de millora i documents annexos per al desenvolupament urbanístic del sector residencial Golf Brosquil de Cullera. [2005/F6919]
  
La mercantil Valencia Beach Golf Resort, SL, formula a l'empara del que s'establix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), l'alternativa tècnica de programa d'actuació integrada, pla parcial de millora i documents annexos per al desenvolupament d'una actuació integrada l'àmbit de la qual és la unitat d'execució Golf Brosquil de Cullera.
  
La referida proposta, que comprén pla parcial de millora, estudi d'impacte ambiental, estudi de paisatge, alternativa tècnica, memòria de programa i avantprojecte d'urbanització, es protocol·litza a la notaria d'Arturo Fos Martí, amb domicili a la plaça de la Mare de Déu, número 31, 46955 de Cullera (València).
  
En aplicació del que s'establix en l'article 48, en relació amb el 46.3 de la Llei Reguladora de l'Activitat Urbanística, és procedent sotmetre el programa esmentat, amb tota la documentació annexa, a informació pública per un termini de 20 dies, comptats a partir de l'endemà de la publicació d'este anunci en el Diari Oficial de la Generalitat Valenciana (DOGV).
  
Durant el termini esmentat, la referida documentació, així com l'expedient administratiu, es podran consultar a la dita notaria i sol·licitar còpia o exhibició de l'acta de protocol·lització dels projectes esmentats, o bé a la Secretaria de l'Ajuntament de Cullera (Secció d'Urbanisme), situat a la plaça de la Mare de Déu, número 5, i es podran presentar al·legacions i/o altres alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats per 20 dies si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial, i prestara caució d'això en la quantia que reglamentàriament es determine.
  
L'acte d'obertura de pliques tindrà lloc a la seu de l'Ajuntament de Cullera, el dia següent hàbil a la conclusió del termini per a presentar-les, tret del supòsit que este dia siga dissabte, cas en què s'haurà d'entendre dia hàbil l'immediatament posterior, i durant els 10 dies següents totes les actuacions podran ser objecte de consulta i al·legació pels interessats.
  
Tot això es comunica només als efectes dels coneixement per part dels que consten en el cadastre com a titulars de drets afectats per l'actuació proposada.